Anne Marie Blomstereng

Anne Marie Blomstereng (født 1940) er en norsk tidligere politiker (Ap).

Blomstereng er utdannet med handelsskole i 1957, og begynte deretter å arbeide ved Nordreisa Trygdekontor, der hun var hele yrkeskarrieren frem til 2003.

Hun var medlem i Nordreisa formannskap fra 1979, og i tre perioder fra 1983 til 1995 var hun Nordreisas varaordfører. Til Stortingsvalget 1989 var Blomstereng Arbeiderpartiets fjerdekandidat i Troms, og hun ble partiets første vararepresentant i perioden 1989–1993. Blomstereng møtte totalt 137 dager som vara for William Engseth.

Blomstereng var medlem, sekretær og nestleder i Nordreisa Arbeiderparti 1980–1991, og også styremedlem i Troms Arbeiderparti 1988–1991.

Referanser 

Stortingsrepresentanter fra Ap
Stortingsrepresentanter for Troms
Stortingsrepresentanter 1989–1993
Personer fra Nordreisa kommune